# Brugerinterface

Brugerinterfacet (7), se billede B, bruges til forvalg af omdrejningstal og til valg af arbejdstilstand samt til visning af el-værktøjets tilstand.

##

Tilstandsvisningen el-værktøj (11) viser el-værktøjets aktuelle tilstand.

Farve på statusindikator | Betydning | Afhjælpning
--- | --- | ---
Grøn | El-værktøjet er tændt og klar til drift | −
Gul | Kritisk temperatur nået | Sluk el-værktøjet, og lad det afkøle.
Akku næsten afladet | Oplad akkuen.
Rød | El-værktøj overophedet | Afkøl el-værktøjet.
Akku afladet | Oplad akkuen.
Blåt blinkende | El-værktøjet er forbundet med en mobilenhed/indstillinger overføres | −

##

Med knappen til forvalg af omdrejningstal (15) kan du forvælge det nødvendige omdrejningstal i 3 trin. Tryk på knappen (15), indtil den ønskede indstilling fremgår af omdrejningstalsvisningen (16). Den valgte indstilling gemmes.

Du kan også forvælge omdrejningstallet via Bosch PRO360-appen.

Det nødvendige omdrejningstal afhænger af materialet og arbejdsbetingelserne og kan bestemmes ved et praktisk forsøg.

| Grundindstilling for omdrejningstal ved trin
--- | ---
1 | 2 | 3
[o/min] | [o/min] | [o/min]
Antal omdrejningstrin |  |  |
3 | 0–800 | 0–1500 | 0–2400

Med knappen til forvalg af omdrejningstal (15) kan du også forvælge det nødvendige omdrejningstal under drift.

##

Brugerinterfacet kan låses og oplåses i Bosch PRO360-appen via funktionen "Lås til brugerinterface".

## Låsning og oplåsning via brugerinterfacet:

Aktivér funktionen "(Op)låsning af maskine" i Bosch PRO360-appen.

Funktionen kan nu også aktiveres på el-værktøjet.

For at låse eller oplåse brugerinterfacet skal du holde knappen til valg af tilstand (13) og knappen til forvalg af omdrejningstal (15) inde i 5 sekunder.

BEMÆRK! Hvis funktionen "Låsning af brugerinterface" er aktiv, deaktiveres funktionen til gendannelse af fabriksindstillingerne via el-værktøjet automatisk.

##

El-værktøjet har 2 fordefinerede arbejdstilstande A og B (12). Via Bosch PRO360-appen kan du under A og B (12) programmere yderligere arbejdstilstande til forskellige anvendelsesområder og tilpasse de eksisterende arbejdstilstande.

Hvis du vil skifte mellem arbejdstilstandene A og B (12), skal du trykke på knappen (13).

Du forlader arbejdstilstandene ved at trykke på knappen til forvalg af omdrejningstal (15).